નવી દિલ્હી , 18 ડિસેમ્બરઃ દેશભરમાં બેન્કોમાં બુધવારે કામકાજ ઠપ રહેશે . સરકારી બેન્કોના કર્મચારીઓએ 18 ડિસેમ્બરના રોજ હડતાળ પર ઉતરવાનો નિર્ણય કર્યો છે . સરકારી બેન્કોના કર્મચારીઓ દ્વારા આ હડતાળ પગાર વધારા તથા અન્ય માંગોના સમર્થનમાં કરી રહ્યા છે . બેન્ક કર્મચારીઓ અને આઇબીએ ( ઇન્ડિયન બેન્ક્સ્ એસોસિએશન ) ની વચ્ચે થયેલી વાતચીતથી કોઇ ઉપાય નીકળ્યો ન્હોતો . ચીફ લેબર કમિશ્નરે બંને પક્ષોની વચ્ચે મધ્યસ્થતાની કોશી કરી હતી . આ જાણકારી યૂનાઇટેડ ફોરમ ઓફ બેન્ક યૂનિયન્સના કન્વીનર વેંકટાચલમે આપી હતી . કહેવામાં આવે છે કે બેન્કોએ પોતાના કર્મચારીઓને 5 ટકાના વધારાની ઓફર કરી હતી જે તેમને મંજૂર ન્હોતું . અત્રે ઉલ્લેખનીય છે કે દેશમાં 27 જેટલી સરકારી બેન્કો છે અને તેની જુદી જુદી શાખાઓમાં 10 લાખ જેટલા કર્મચારીઓ હડતાળ પર છે . એક દિવસ આ બેન્કો બંધ રહેવાથી દેશની આર્થિક ગતિવિધિને ફટકો પડશે .